Hoeveel nog? | Die Vryburger
January 29, 2013 - Redaksioneel - 5 comments
Dit raak al moeiliker om geduldig en kalm te bly. Januarie 2013 is soos elke ander maand, ingeklee met die wreedaardigste moorde denkbaar op volksgenote. Met die ter perse gaan was daar reeds tien gevalle aangeteken. Die moorde by Muldersdrift wys dat die regering nie erns het met die bekamping van moorde deur terroriste op blankes nie.
As daar erns was om die moorde te beperk, sou die regering die doodstraf heringestel het. Benewens die doodstraf is daar ook ander strawwe wat vir die plunderaars, verkragters en kapers ingestel kan word. Die beproefde straf waar oortreders groot klippe klein maak, het menige potensiële misdadiger laat besluit dat die misdryf nie die gevolge werd is nie.
In hierdie week se uitgawe is daar weer te veel berigte oor moord en doodslag. Muldersdrift gaan gebuk onder hewige aanslae deur terroriste
Tereg vra gesaghebbendes dieselfde vraag as wat elke leser elke dag vra:
Hoeveel moorde nog op onskuldige volksgenote alvorens die mensdom op internasionale vlak gaan besef wat is besig om te gebeur in hierdie land van ons?
Die 25 boewe wat die casino beroof het, is maar net nog ’n bewys van hoe Suid-Afrika verval het tot ’n misdaad-mekka, want hierdie rowers se ouderdom wissel van 15 jaar tot 25 jaar.
Die planne wat gemaak word om mense op Mars te gaan aflaai met die bedoeling dat hulle ’n kolonie aldaar moet vestig, is nie net ’n vreemde gedagte nie – dit klink maar taamlik verspot. Ons sal maar kyk wat gebeur!
Die Vryburger se redaksie wil aanbeveel dat mense eerder die goeie advies sal gebruik wat deur ons medewerkers aangebied word. Gebruik eerder daagliks ’n bietjie seldery en bly gesond! Op Mars is nie sulke kos nie.
Op kerklike terrein is daar verwikkelinge wat kommer wek. Voorheen is berig dat duisende lidmate die NG Kerk verlaat het, nou is berigte ontvang van die beswaardes in die Hervormde Kerk wat nou afskei van die Kerk waarvan hulle tot nou deel was.
Hierdie verbrokkeling op kerklike terrein is besig om ons volk nog vêrder te versplinter.
Die geweldige bedrae wat uit die belastingbetalers se beursie kom om sogenaamde tradisionele leiers vet te voer, is ’n skreiende skande. Hulle lewer bitter min wat tot voordeel van die land is.
As die groot geldman van ’n bankinstelling nou ook begin stry teen minimum lone, dan gebeur daar dalk iets moois in die nabye toekoms. Ons sal maar wag ek kyk wat gebeur!
Lekker lees en bly te alle tye waaksaam.
5 thoughts on “Hoeveel nog?”
Andries January 29, 2013 at 9:22 pm
Hierdie is n tendens wat gekom het om te bly. Hulle, swartes, gaan aanhou en aanhou. Niemand poog eens om hulle aan te spreek nie. Geen regeringsbeampte, geen sogenaamde dikgat bebrilde minister nie, niemand nie. Maar o wee, slaan n arrogante swarte op n gholfbaan en daar word weke daaroor gepraat. Ons volg tot sy operasie. Wat n klug is dit nie! Ons is gatvol. Saans as die son sak loop jy met n gelaaide wapen. Mense het honde waarvoor hulleself bang is. Maar steeds maai hulle onder ons. Ons word besteel, beroof, verkrag, ingedoen, verneder en nog n horde ander dinge waaraan net hulle kan dink. More lees ons verder van die volgende slagoffers.
L vir R January 30, 2013 at 7:50 am
My vraag op die artikel is: Wat moet hierdie volgehoue volksmoord voorafgaan voor dit gaan stop? Vir my kom dit voor dat ons begin gewoond raak aan die moord berigte gevolg deur emosionele reaksie tot die volgende moord. Hoekom sal die regering van die dag iets doen as die indruk deurgegee word soos ek dit hierbo beskryf het, klaar by implikasie aanvaar dat dit normale deel van ons lewe is?
DuP du Plessis January 30, 2013 at 2:00 pm
Goeiedag L vir R,
Jy is heeltemal reg, nie een van die baie politieke partytjies wat hulle sogenaamd vir die volksaak of vir selfbeskikking beywer, is bereid om sy rug in die parlement, of daarbuite, styf te maak en die sg. Minister van Polisie of die sg. President van die land aan sy strot te gryp en te laat verstaan dat hierdie volksmoord hande uit geruk het en nie verder geduld gaan word nie. Hulle is te bang dat as hulle hul bekke oopmaak, hulle hul possies in die parlement gaan verloor.
Ek is oortuig dat hierdie regime sit en wag dat die Boerevolk die wapen in verset moet opneem, sodat hulle dan met ‘n volskaalse burgeroorlog hulle volksmoord kan voltrek, en die sg. Afrikaanse (en Joodse) politieke partye sal hul handjies dan in onskuld was en voortgaan om hul swart base ter wille te wees.
JC January 30, 2013 at 6:54 pm
Wanneer gaan ons Boere ophou met kerm en iets doen! Die howe doen niks om die Boere by te staan nie! Groete
A H Olivier February 2, 2013 at 10:36 am
In geskiedenis boeke lees ek dat pres Paul Kruger voor die Tweede Vryheidsoorlog te perd van plaas tot plaas gery het om die burgers te motiveer om saam te staan vir hulle land. Laat ons ophou om te sê ons is leierloos, ons is nie! Ons het ‘n Almagtige Drie-enige God wat ons as volk gevestig het aan die Suidpunt van Afrika en met die belofte van ‘n volk gaan altyd ‘n nageslag en grondgebied saam. Daarby het die VVK die byna onmoontlike reggekry om onder ‘n verslae volk wettiglik kiesers te registreer en ‘n wettige en waardige Volksraad te verkies wat die afgelope 15 maande in hulle eie tyd en meestal met eie finansies al soveel vermag het. Laat ons elkeen in sy eie omgewing uitgaan en volksgenote registreer, en daar is so baie wat nog onkundig is, sodat as ons Volksraad sê tot hiertoe en nie verder nie, hulle nie sal omkyk en net 200 Boere-Afrikaners agter hulle sal staan nie. Want daar is altyd iets wat vir ons belangriker is as om volksbyeenkomste en volksvergaderings by te woon.
Volksgroete, A H Olivier